

**นโยบาย และแผนการดำเนินงานเกี่ยวกับการบริหารจัดการก๊าซเรือนกระจก**

**องค์การบริหารส่วนตำบลพลับพลา อำเภอเชียงขวัญ จังหวัดร้อยเอ็ด**



ระยะเวลา : 1 ตุลาคม 2564 – 30 กันยายน 2565

วันที่ออกแผนงาน : 1 ตุลาคม 2564

จัดทำแผนงานโดย : องค์การบริหารส่วนตำบลพลับพลา อำเภอเชียงขวัญ

 จังหวัดร้อยเอ็ด

**คำนำ**

 องค์การบริหารส่วนท้องถิ่นมีบทบาทที่สำคัญในการบริหารจัดการทรัพยากรธรรมชาติและสิ่งแวดล้อม และดำเนินการป้องกัน แก้ไขภาวะมลพิษเขตพื้นที่ท้องถิ่นตนเอง อย่างไรก็ตาม การขยายตัวของชุมชนอย่างรวดเร็วทั้งในเชิงจำนวน และขนาดของเมืองส่งผลกระทบโดยตรงกับการบริหารจัดการทรัพยากรธรรมชาติและสิ่งแวดล้อม ซึ่งส่งผลให้พื้นที่ชุมชนมีการปล่อยก๊าซเรือนกระจกสู่ชั้นบรรยากาศในอัตราที่สูงตามความเจริญของชุมชนไปด้วย เนื่องจากมีการใช้พลังงาน การเกิดขยะมูลฝอย การลดลงของพื้นที่สีเขียว ก๊าซเรือนกระจกเป็นเหตุสำคัญของการเกิดภาวะโลกร้อนและการเปลี่ยนแปลงสภาพภูมิอากาศ (Climate Change) ซึ่งส่งผลกระทบกระทบต่อวิธีการดำรงชีวิตของมนุษย์ และสิ่งมีชีวิต องค์กรปกครองส่วนท้องถิ่นจึงจำเป็นต้องมีส่วนช่วยบรรเทาปัญหาภาวะโลกร้อนผ่านการบริหารจัดการก๊าซเรือนกระจกที่เกิดจากกิจกรรมภายในองค์กรอย่างมีประสิทธิ์ภาพเพื่อลดการปล่อยก๊าซเรือนกระจกในท้องถิ่นลงซึ่งการจัดทำคาร์บอน ฟุตพริ้นท์ขององค์กร (Carbon Footprint for Organization : CFO) เป็นวิธีการประเมินปริมาณก๊าซเรือนกระจกที่ปล่อยจากกิจกรรมทั้งหมดขององค์กร และคำนวณออกมาในรูปคาร์บอนไดออกไซด์เทียบเท่าอันจำนำไปสู่การกำหนดแนวทางการบริหารจัดการเพื่อลดการปล่อยก๊าซเรือนกระจกได้อย่างมีประสิทธิภาพ

 ดังนั้นองค์การบริหารส่วนตำบลพลับพลา อำเภอเชียงขวัญ จังหวัดร้อยเอ็ด จึงได้จัดทำ นโยบายและแผนงานการบริหารจัดการก๊าซเรือนกระจกในท้องถิ่น เพื่อมุ่งสู่การเป็นเมืองลดคาร์บอนและสนับสนุนตลาดคาร์บอนภาคสมัครใจของประเทศไทย มีวัตถุประสงค์เพื่อส่งเสริมให้ผู้บริการ และพนักงานส่วนตำบลเข้าใจแนวคิดคาร์บอนภาคสมัครใจขององค์กร สามารถคำนวณขนาดคาร์บอนฟุตพริ้นท์ขององค์กร สามารถคำนวณขนาดคาร์บอนฟุตพริ้นท์ขององค์กรของตนได้ ตลอดจนพัฒนาแนวทางการลดการปล่อยก๊าซเรือนกระจกในกิจกรรมในกิจกรรมต่างๆ ของท้องถิ่นเพื่อนำร่องให้กับท้องถิ่นอื่น ๆ ได้ต่อไป

 นางจีระภรณ์ ปราบมนตรี

 (นางจีระภรณ์ ปราบมนตรี)

 ปลัดองค์การบริหารส่วนตำบล ปฏิบัติหน้าที่

 นายกองค์การบริหารส่วนตำบลพลับพลา

 1 ตุลาคม 2564

**นโยบาย และแผนการดำเนินงานเกี่ยวกับการบริหารจัดการก๊าซเรือนกระจก**

**องค์การบริหารส่วนตำบลพลับพลา อำเภอเชียงขวัญ จังหวัดร้อยเอ็ด**

องค์การบริหารส่วนตำบลพลับพลานำโดยคณะผู้บริหาร และเจ้าหน้าที่ในองค์กร ได้มีนโยบายที่จะเริ่มบริหารจัดการก๊าซเรือนกระจก โดยเริ่มจากการจัดกิจกรรมคาร์บอนฟุตพริ้นท์ขององค์กร กล่าวคือเป็นวิธีการประเมินประมาณก๊าซเรือนกระจกที่ปล่อยจากกิจกรรมขององค์กร และการคำนวณออกมาในรูปคาร์บอนไดออกไซด์เทียบเท่า ทั้งนี้ เพื่อดำเนินงานเกี่ยวกับการบริหารจัดการก๊าซเรือนกระจกได้อย่างต่อเนื่องและมีทิศทาง ซึ่งเบื้องต้นได้กำหนดนโยบายแนวการส่งเสริมกิจกรรม ดังต่อไปนี้

 1. ส่งเสริมและสนับสนุนกิจกรรมการเพิ่มประสิทธิภาพการใช้พลังงาน และการใช้ทรัพยากรธรรมชาติอย่างรู้คุณค่า

 2. กิจกรรมการส่งเสริมและสนับสนุนพลังงานทดแทน พลังงานหมุนเวียนและพลังงานสะอาด

 3. กิจกรรมการจัดการขยะและของเสีย

 4. ส่งเสริมการสร้างความตะหนักรู้และความเข้าใจด้านการเปลี่ยนแปลงสภาพภูมิอากาศให้แก่พนักงานและผู้มีส่วนได้ส่วนเสียที่สำคัญ ด้วยการจัดฝึกอบรม การแบ่งปันความรู้ หรือการจัดกิจกรรมรณรงค์ การเตรียมความพร้อมต่อภัยพิบัติทางธรรมชาติเพื่อให้สามารถดำรงชีวิตอยู่ได้ มีดำเนินธุรกิจเป็นไปอย่างต่อเนื่อง และได้รับผลกระทบน้อยที่สุด

 5. กิจกรรมการเพิ่มพื้นที่การดูดซับก๊าซเรือนกระจก

 6. สนับสนุนกิจกรรมการเกษตรที่ลดการปล่อยก๊าซเรือนกระจก

 7. ขอความร่วมมือกิจกรรมในภาคอุตสาหกรรม

 8. เปิดเผยข้อมูลการเปลี่ยนแปลงสภาพภูมิอากาศและผลกระทบจากสภาวะเรือนกระจก

**เป้าหมาย ภายใน 5 ปี (2561-2565)**

 1. มีกิจกรรมที่สามารถลดปริมาณการปล่อยก๊าซเรือนกระจก ได้อย่างน้อย 100 ตันต่อปี

 2. สมัครเข้าร่วมโครงการ “การส่งเสริมการจัดทำคาร์บอนฟุตพริ้นท์ขององค์กรปกครองส่วนท้องถิ่น”

**แผนงาน/โครงการ 1** :ลดการใช้น้ำมันเชื้อเพลิง สำหรับยานพาหนะ

**มาตรการในการดำเนินโครงการ** : ดำเนินการต่อเนื่อง

* ให้ความรู้พนักงานในการขับรถ
* ซ่อมบำรุงยานพาหนะตามระยะเวลา
* จัดกิจกรรมคาร์ฟรีเดย์
* จัดหารถบริการร่วม (พลังงานทดแทน)

**ระยะเวลาในการดำเนินการ** : ตุลาคม 2564 – กันยายน 2565

**ผลที่ได้รับจากการดำเนินโครงการ** : -

|  |  |
| --- | --- |
| **ชื่อโครงการ** | ลดการใช้น้ำมันเชื้อเพลิง สำหรับยานพาหนะ |
| **วัตถุประสงค์** | 1. เพื่อสร้างกระบวนการมีส่วนร่วมของบุคลากรในองค์กรเพื่อลดขนาดคาร์บอนฟุตพริ้นท์ในองค์กรของตนเอง2. เพื่อดำเนินกิจกรรมลดการปล่อยก๊าซเรือนกระจกที่เกิดจากการใช้พลังงานไฟฟ้าขององค์การบริหารส่วนตำบลพลับพลา3. เพื่อประหยัดพลังงานและลดค่าใช้จ่ายองค์การบริหารส่วนตำบลพลับพลา |
| **เป้าหมาย** | ลดปริมาณการใช้น้ำมันเชื้อเพลิงลดลงเมื่อเทียบกับปี 2564 |
| **หน่วยที่ใช้วัดเป้าหมาย** | ลิตร | ปริมาณการใช้ปี 2564(ต.ค.63-ก.ย.64) เฉลี่ย ลิตร/เดือน | ปริมาณการใช้ปี 2565 (ต.ค.64-ก.ย.65) เฉลี่ย ลิตร/เดือน |
| **ผลลัพธ์ของโครงการ (Output)** | - |
| **ผลกระทบของโครงการ (Impact)** | - |

**แผนการดำเนินงาน**

|  |  |  |  |  |
| --- | --- | --- | --- | --- |
| **ที่** | **วิธีการ** | **ระยะเวลาการดำเนินงาน** | **ผู้รับผิดชอบ** | **งบประมาณ** |
| **2564** | **2565** |
| **ต.ค.** | **พ.ย.** | **ธ.ค.** | **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** |
| 1 | ให้ความรู้พนักงานในการขับรถ |  |  |  |  |  |  |  |  |  |  |  |  | ทุกสำนัก/กอง |  |
| 2 | ซ่อมบำรุงยานพาหนะตามระยะเวลา |  |  |  |  |  |  |  |  |  |  |  |  | ทุกสำนัก/กอง |  |
| 3 | จัดกิจกรรมคาร์ฟรีเดย์ |  |  |  |  |  |  |  |  |  |  |  |  | ทุกสำนัก/กอง |  |
| 4 | จัดหารถบริการ่วม (พลังงานทดแทน) |  |  |  |  |  |  |  |  |  |  |  |  | ทุกสำนัก/กอง |  |